L-Erbgħa 28 ta' Marzu 2018: Matul ir-Randan, l-Arċisqof Charles J. Scicluna għamel żjara lill-priġunieri żgħażagħ fil-Faċilità Korrettiva tal-CoRRS (Centre of Residential Restorative Services), fl-Imtaħleb. Din iż-żjara saret bħala parti mil-laqgħat li l-Arċisqof qed jagħmel ma' żgħażagħ minn realtajiet differenti, bi tħejjija għas‐Sinodu tal‐Isqfijiet dwar iż‐żgħażagħ imsejjaħ mill‐Papa Frangisku. Is-Sinodu ser isir f'Ottubru li gej fil‐Vatikan. Matul iż-żjara tiegħu fil-CoRRS, l-Arċisqof kellu wkoll djalogu mar-residenti żgħażagħ, tfajliet u ġuvintur, u baqa' magħhom għall-ikel. L-Arċisqof kien akkumpanjat minn Mariella Camilleri, Assistent Direttur tad-Dipartiment tas-Servizzi Korrettivi. Fi tmiem iż-żjara l-Arċisqof Scicluna rringrazzja lill-awtoritajiet tal-Istat u lill-istaff tal-CoRRS talli quddiem sitwazzjonijiet diffiċli li jaffaċċjaw iż-żgħażagħ f'ħajjithom, joħolqu ambjent li joffri tama għall-futur tagħhom.
L-Arċisqof iżur pruġunieri żgħażagħ